Litér Község Önkormányzata Képviselő-testületének

…./2018.(………..) önkormányzati rendelete

Litér Község Helyi Építési Szabályzatáról és Szabályozási Tervéről szóló

**10/2014.(X.2.)** önkormányzati rendelet módosításáról

Litér Község Önkormányzata képviselő-testülete az Alaptörvény 32. cikk (1) bekezdés a) pontja, az épített környezet alakításáról és védelméről szóló 1997. évi LXXVIII. törvény (a továbbiakban Étv.) 6/A § (3) bekezdésében és 62. § (6) bekezdés 6. pontjábankapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában és az Étv. 6.§ (1) bekezdésében meghatározott feladatkörében eljárva a következőket rendeli el:

a Veszprém megyei Kormányhivatal Kormánymegbízotti Kabinet, Állami Főépítész, a Veszprém Megyei Kormányhivatal Veszprémi Járási Hivatal Környezetvédelmi és Természetvédelmi Főosztály Természetvédelmi Osztálya, a Fejér Megyei Katasztrófavédelmi Igazgatóság Területi Vízügyi Hatósága, a Balaton-felvidéki Nemzeti Park Igazgatósága, Veszprém Megyei Katasztrófavédelmi Igazgatósága, a Közép-dunántúli Vízügyi Igazgatóság, a Veszprém megyei Kormányhivatal Népegészségügyi Főosztály Közegészségügyi és Járványügyi Osztálya, Nemzeti Fejlesztési Minisztérium, Közlekedési Hatóság Légügyi Hivatal, Budapest Főváros Kormányhivatala Közlekedési Főosztály, Veszprém Megyei Kormányhivatal Járási Hivatal Műszaki Engedélyezési Fogyasztóvédelmi és Foglalkoztatási Főosztály Útügyi Osztálya, Miniszterelnökség, Kulturális Örökségvédelemért és Kiemelt Beruházásokért Felelős Államtitkárság, Kulturális Örökségvédelmi Főosztály Nyilvántartási Hatósági Osztály, a Veszprém Megyei Kormányhivatal Veszprémi Járási Hivatal Hatósági Főosztály Építésügyi és Örökségvédelmi Osztály, a Veszprém Megyei Kormányhivatal Élelmiszter-biztonsági és Földhivatali Főosztály Földhivatali Osztály, a Veszprém Megyei Kormányhivatal Veszprémi Járási Hivatal Agrárügyi Főosztály Erdészeti Osztály a Honvédelmi Minisztérium Hatósági Főosztálya, Veszprém megyei Rendőr főkapitányság, Veszprém Megyei Kormányhivatal Hatósági Főosztály Bányászati Osztálya a Nemzeti Média és Hírközlési Hatóság, Budapest Főváros Kormányhivatala, Kormánymegbízott, a Veszprém Megyei Önkormányzat valamint

továbbá Litér Község Önkormányzata 10/2017.(VI.30.) számú a partnerségi egyeztetés szabályairól szóló önkormányzati rendelete alapján az eljárás során kifüggesztéssel értesített partnerek, továbbá a szomszédos települések **véleményének kikérésével** a következőket rendeli el:

1.§ (1) Litér község Önkormányzat Képviselő-testületének a Litér község helyi építési szabályzatáról 10/2014. (X.2.) önkormányzati rendelete (A továbbiakban: R) 26. § (4) bekezdése az alábbira változik:

(4) Nyílt árkos felszíni vízelvezetésű területen az árok lefedése a vízszállító képesség és karbantarthatóság szakmailag alátámasztott módon történő igazolása mellett zárt csatornássá alakítható vízjogi engedélyezési eljárás keretében.

(2) A R. 33.§-a az alábbi új (11) bekezdéssel egészül ki:

(11) A település belterületén a Bendola patak (695 hrsz) határvonalával érintkező ingatlanok beépítése esetén a lakószint legalacsonyabb padlószintje 30 cm-el az eddigi legnagyobb nagyvíz szint felett kell legyen. A Bendola patakkal érintkező ingatlanokon a patak határvonalán min. 3 m széles beépítetlen sávot kötelező meghagyni.

 (3) A R. 39.§ (3) bekezdése az alábbira változik:

(3) A kertvárosias lakóterület építési övezeteit, valamint az azokban betartandó telekalakítási és beépítési előírásokat a 3. melléklet táblázata szerint kell meghatározni.

(4) A R. 40.§ (3) bekezdése az alábbira változik:

(3) A falusias lakóterület építési övezeteit, valamint az azokban betartandó telekalakítási és beépítési előírásokat a 3. melléklet táblázata szerint kell meghatározni.

(5) A R. 41.§ (3) bekezdése az alábbira változik:

(3) A településközpont terület építési övezeteit, valamint az azokban betartandó telekalakítási és beépítési előírásokat a 3. melléklet táblázata szerint kell meghatározni.

(6) A R. 42.§ (3) bekezdése az alábbira változik:

 (3) A kereskedelmi, szolgáltató terület építési övezeteit, valamint az azokban betartandó telekalakítási és beépítési előírásokat a 3. melléklet táblázata szerint kell meghatározni.

(7) A R. 43.§ (3) bekezdése az alábbira változik:

 (3) Az ipari terület építési övezeteit, valamint az azokban betartandó telekalakítási és beépítési előírásokat a 3. melléklet táblázata szerint kell meghatározni

(8) A R. 44.§ (3) bekezdése az alábbira változik:

(3) Az ipari terület - energiaszolgáltatási terület építési övezeteit, valamint az azokban betartandó telekalakítási és beépítési előírásokat a 3. melléklet táblázata szerint kell meghatározni.

(9) A R. 46.§ (3) bekezdése az alábbira változik:

(3) A különleges terület - turisztikai terület építési övezeteit, valamint az azokban betartandó telekalakítási és beépítési előírásokat a 3. melléklet táblázata szerint kell meghatározni.

(10) A R. 47.§ (3) bekezdése az alábbira változik:

(3) A különleges terület – lovassport terület építési övezeteit, valamint az azokban betartandó telekalakítási és beépítési előírásokat a 3. melléklet táblázata szerint kell meghatározni.

(11) A R. 52.§ (5) bekezdése az alábbira változik:

(5) Az Má-1 és Má-1\* jelű övezetben az építmény-elhelyezés feltételei a művelési ág függvényében a 3. melléklet táblázata szerint kell meghatározni

(12) A R. 61.§-a az alábbi új c) sorral egészül ki:

c) 3. melléklet: Az egyes övezetekben betartandó telekalakítási és beépítési előírások táblázata

2.§ A R. Melléklete az alábbi új 3. táblázattal egészül ki:

3. melléklet

Az egyes övezetekben betartandó telekalakítási és beépítési előírások táblázata

|  |  |
| --- | --- |
|  | **AZ ÉPÍTÉSI TELEK** |
|  | **A** | **B** | **C** | **D** | **E** | **F** | **G** | **H** |
|  | **Építési övezeti jele** | **Beépítés módja** | **Kialakítható legkisebb területe****(m²)** | **Kialakítható legkisebb telekszélessége (m)** | **Legnagyobb megengedhető beépítettsége (%)** | **Építmények legnagyobb épületmagassága (m)\*** | **Minimális zöldfelületi aránya (%)** | **terepszint alatti max. beépítés****(%)** |
| **1** | Lke1 | O | 700 | 16 | 30 | 4,5 | 55 | 30 |
| **2** | Lke2 | O | 800 | 16 | 25 | 4,5 | 55 | 30 |
| **3** | Lke3 | I | 900 | 18 | 30 | 4,5 | 50 | 30 |
| **4** | Lke4 | SZ | 500 | 18 | 30 | 4,5 | 55 | 30 |
| **5** | Lke5 | SZ | 1500 | 25 | 30 | 6,5 | 55 | 30 |
| **6** | Lke6 | O | 600 | 16 | 30 | 4,5 | 50 | 30 |
| **7** | Lf1 | O | 500 | 16 | 30 | 4,5 | 60 | 30 |
| **8** | Lf2 | O | 800 | 16 | 30 | 4,5 | 60 | 30 |
| **9** | Vt1 | O | 450 | 16 | 35 | 5,0 | 35 | 35 |
| **10** | Vt2 | I | 700 | 18 | 35 | 5,0 | 35 | 35 |
| **11** | Vt3 | SZ | K | K | 35 | 6,0 | 35 | 35 |
| **12** | Vt4 | SZ | 1500 | 20 | 35 | 6,5 | 30 | 30 |
| **13** | Gksz1 | SZ | 1000 | 20 | 35 | 5,0 | 40 | 35 |
| **14** | Gksz2 | SZ | 2000 | 25 | 35 | 5,0 | 40 | 35 |
| **15** | Gksz3 | SZ | 3000 | 30 | 40 | 7,5 | 40 | 40 |
| **16** | Gksz4 | SZ | 3000 | 30 | 30 | 7,5 | 50 | 30 |
| **17** | Gip1 | SZ | 3000 | 25 | 30 | 9,5 | 40 | 30 |
| **18** | Gip2 | SZ | 1000 | 25 | 30 | 7,5 | 50 | 30 |
| **19** | Gip-e | SZ | 2.000 | 50 | 50 | 10,0 | 25 | 30 |
| **20** | **K-tur** | **SZ** | **800** | **20** | **30** | **4,5** | **55** | **30** |
| **21** | **K-lsp** | **SZ** | **2000** | **25** | **30** | **4,5** | **40** | **30** |

K - kialakult állapot

O - oldalhatáron álló beépítés

SZ - szabadonálló beépítés

I - ikres beépítés

Az Má-1 és Má-1\* jelű övezetben az építmény-elhelyezés feltételei a következők a művelési ág függvényében

|  |  |  |  |  |  |
| --- | --- | --- | --- | --- | --- |
|  | **A** | **B** | **C** | **D** | **E** |
| **1** |  | **Szántó** | **Ültetvény****(szőlő)** | **Ültetvény****(gyümölcsös)** | **Gyep** |
| **2** | **Kialakítható/beépíthető legkisebb telekméret** | 5 ha/20 ha | 1 ha/2 ha | 1 ha/3 ha | 3 ha/5 ha |
| **3** | **Kialakítható/beépíthető legkisebb telekszélesség** | 100 m | 30 m | 30 m | 30 m |
| **4** | **Beépítési mód** | SZ | SZ | SZ | SZ |
| **5** | **Legnagyobb beépíthetőség** | 0,3%(max 1000m2) | 2%(max 800m2) | 1%(max 1000m2) | 1%(max 1000m2) |
| **6** | **Legnagyobb épületmagasság** | 6,0 m | 6,0 m | 6,0 | 6,0 |
| **7** | **Terepszint alatti beépíthetőség max. alapterülete** | 0,1% | 1% | 0,5% | 0,5% |

SZ – szabadonálló

3.§ A R. mellékletét képező SZT-1 és SZT-2 jelű szabályozási tervlapok normatartalma helyébe e rendelet 1. és 2. mellékletében az m-SZT-1 és m-SZT-2 jelű szabályozási tervlapokon lehatárolt telektömbök normatartalma lép.

4.§ (1) A R. 49.§ (6) bekezdése törlésre kerül.

 (2) E rendelet kihirdetését követő 30. napon lép hatályba.

 Szedlák Attila Bencze Éva

 polgármester jegyző

A rendelet elfogadásának napja:

A rendelet kihirdetésének napja:

Litér, 2018. február ……….

Bencze Éva

jegyző